กฎกระทรวงกฎกระทรวงกำหนดหลักเกณฑ์ วิธีการ และเงื่อนไขในการแต่งตั้งหรือถอดถอนผู้ปกครองสวัสดิภาพของสถานแรกรับสถานสงเคราะห์ สถานคุ้มครองสวัสดิภาพและสถานพัฒนาและฟื้นฟูพ.ศ. ๒๕๔๙[๑] อาศัยอำนาจตามความในมาตรา๖ และมาตรา ๕๕ แห่งพระราชบัญญัติคุ้มครองเด็ก พ.ศ. ๒๕๔๖ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๔ มาตรา ๓๕ มาตรา ๓๖ มาตรา ๓๙ มาตรา ๔๘ และมาตรา๕๐ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการพัฒนาสังคมและความมั่นคงของมนุษย์ ออกกฎกระทรวงไว้ ดังต่อไปนี้ข้อ๑ ในสถานแรกรับ สถานสงเคราะห์ สถานคุ้มครองสวัสดิภาพและสถานพัฒนาและฟื้นฟู ต้องมีผู้ปกครองสวัสดิภาพเป็นผู้ปกครองดูแลและบังคับบัญชาข้อ๒ ให้ผู้รับใบอนุญาตจัดตั้งสถานแรกรับ สถานสงเคราะห์สถานคุ้มครองสวัสดิภาพ หรือสถานพัฒนาและฟื้นฟู ยื่นคำขอแต่งตั้งผู้ปกครองสวัสดิภาพพร้อมด้วยเอกสารตามแบบที่ปลัดกระทรวงประกาศกำหนดในกรณีที่สถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูตั้งอยู่ในเขตกรุงเทพมหานครหรือเขตติดต่อตั้งแต่สองจังหวัดขึ้นไป ให้ยื่นคำขอต่อปลัดกระทรวงสำหรับในเขตจังหวัดอื่นให้ยื่นคำขอต่อผู้ว่าราชการจังหวัดข้อ๓ ผู้ปกครองสวัสดิภาพของสถานแรกรับ สถานสงเคราะห์สถานคุ้มครองสวัสดิภาพหรือสถานพัฒนาและฟื้นฟู ต้องมีคุณสมบัติและไม่มีลักษณะต้องห้ามดังต่อไปนี้(๑)มีอายุไม่ต่ำกว่ายี่สิบห้าปีบริบูรณ์และไม่เกินหกสิบห้าปีบริบูรณ์(๒)เป็นผู้สำเร็จการศึกษาและมีประสบการณ์ ดังต่อไปนี้(ก)สำเร็จการศึกษาไม่ต่ำกว่าปริญญาตรีทางด้านสังคมสงเคราะห์ จิตวิทยา กฎหมาย แพทย์ หรือการศึกษาและเคยปฏิบัติงานเกี่ยวกับเด็กมาแล้วไม่น้อยกว่าสามปี หรือในกรณีที่สำเร็จการศึกษาระดับปริญญาตรีหรือเทียบเท่าในสาขาอื่นต้องเคยปฏิบัติงานเกี่ยวกับเด็กมาแล้วไม่น้อยกว่าห้าปี ทั้งนี้ โดยมีหนังสือรับรองจากหน่วยงานที่เกี่ยวข้อง(ข)กรณีสำเร็จการศึกษาต่ำกว่าปริญญาตรี ต้องเคยปฏิบัติหน้าที่ในตำแหน่งผู้ปกครองสวัสดิภาพของสถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูมาแล้วไม่น้อยกว่าห้าปีโดยมีหนังสือรับรองจากหน่วยงานที่เกี่ยวข้องและต้องผ่านการประเมินตามหลักเกณฑ์และวิธีการที่ปลัดกระทรวงประกาศกำหนด(๓)ไม่เป็นผู้มีความประพฤติเสื่อมเสียหรือบกพร่องในศีลธรรมอันดี ไม่มีประวัติการกระทำผิดต่อเด็กหรือละเมิดสิทธิเด็ก(๔)ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่ในความผิดอันได้กระทำโดยประมาทหรือความผิดลหุโทษซึ่งไม่เป็นความผิดเกี่ยวกับเด็ก(๕)ไม่เป็นโรคติดต่อร้ายแรง ไม่เป็นผู้วิกลจริตหรือจิตฟั่นเฟือนไม่สมประกอบ หรือไม่เป็นผู้ติดสารเสพติด(๖)ไม่เป็นคนไร้ความสามารถหรือคนเสมือนไร้ความสามารถข้อ๔ เมื่อได้รับคำขอพร้อมด้วยเอกสารตามข้อ ๒ แล้วให้ผู้รับคำขอตามข้อ ๒ วรรคสอง ตรวจสอบคำขอและเอกสารนั้น หากเห็นว่าคำขอและเอกสารถูกต้องครบถ้วนและผู้ประสงค์จะขอรับการแต่งตั้งเป็นผู้ปกครองสวัสดิภาพของสถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟู มีคุณสมบัติและไม่มีลักษณะต้องห้ามตามข้อ๓ ให้ผู้รับคำขอแต่งตั้งผู้นั้นเป็นผู้ปกครองสวัสดิภาพของสถานที่ดังกล่าวแห่งใดแห่งหนึ่งเพียงแห่งเดียวหากพิจารณาเห็นว่าไม่สมควรแต่งตั้งผู้นั้นเป็นผู้ปกครองสวัสดิภาพ ให้ผู้รับคำขอแจ้งเหตุที่ไม่แต่งตั้งนั้นให้ผู้ยื่นคำขอทราบข้อ๕ ผู้ปกครองสวัสดิภาพของสถานแรกรับ สถานสงเคราะห์สถานคุ้มครองสวัสดิภาพ หรือสถานพัฒนาและฟื้นฟูพ้นสภาพจากการเป็นผู้ปกครองสวัสดิภาพเมื่อ(๑)ตาย(๒)ลาออก(๓)ถูกถอดถอนด้วยเหตุหนึ่งเหตุใด ดังต่อไปนี้(ก)เป็นผู้ขาดคุณสมบัติหรือมีลักษณะต้องห้ามตามข้อ ๓(ข)ไม่ปฏิบัติหน้าที่หรือไม่สามารถปฏิบัติหน้าที่ตามที่กฎหมายกำหนด(ค)บกพร่องหรือไม่สุจริตต่อหน้าที่ มีความประพฤติเสื่อมเสีย หรือหย่อนความสามารถ(ง)มีพฤติกรรมไม่เหมาะสมที่จะปฏิบัติหน้าที่ต่อไปการถอดถอนผู้ปกครองสวัสดิภาพของสถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูตาม (๓) ให้เป็นอำนาจของผู้รับคำขอตามข้อ๒ วรรคสอง โดยทำเป็นคำสั่งและแจ้งให้ผู้ถูกถอดถอนทราบข้อ๖ การแต่งตั้ง การถอดถอน และการพ้นจากตำแหน่งผู้ปกครองสวัสดิภาพของสถานแรกรับสถานสงเคราะห์ สถานคุ้มครองสวัสดิภาพ หรือสถานพัฒนาและฟื้นฟูของทางราชการ หรือหน่วยงานอื่นของรัฐให้ปลัดกระทรวงมีอำนาจดำเนินการโดยทำเป็นคำสั่งตามระเบียบแบบแผนของทางราชการและให้นำความในข้อ๓ และข้อ ๕ มาใช้บังคับโดยอนุโลมให้ไว้ ณ วันที่ ๘ สิงหาคมพ.ศ. ๒๕๔๙วัฒนา เมืองสุขรัฐมนตรีว่าการกระทรวงการพัฒนาสังคมและความมั่นคงของมนุษย์หมายเหตุ :- เหตุผลในการประกาศใช้กฎกระทรวงฉบับนี้คือ โดยที่มาตรา ๕๕ แห่งพระราชบัญญัติคุ้มครองเด็ก พ.ศ. ๒๕๔๖ บัญญัติให้การแต่งตั้งหรือถอดถอนผู้ปกครองสวัสดิภาพของสถานแรกรับสถานสงเคราะห์ สถานคุ้มครองสวัสดิภาพ และสถานพัฒนาและฟื้นฟู ให้เป็นไปตามหลักเกณฑ์วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้คุณากร/ผู้จัดทำ๑๔ ธันวาคม ๒๕๕๔[๑]ราชกิจจานุเบกษา เล่ม ๑๒๓/ตอนที่ ๘๔ ก/หน้า ๔๒/๒๒ สิงหาคม ๒๕๔๙